Diari Oficial de la Generalitat Valenciana


Sumari del DOGV 6975, del 28-02-2013 (2013/2112)

RESOLUCIÓ de 25 de febrer de 2013, de la Subsecretaria de la Conselleria de Presidència i Agricultura, Pesca, Alimentació i Aigua, de delegació d'atribucions en matèria d'indemnitzacions per raó del servici establides en el Decret 24/1997, d'11 de febrer, del Consell.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2112


Data del document
:   25-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 25 de febrer de 2013, de la Subsecretaria de la Conselleria de Presidència i Agricultura, Pesca, Alimentació i Aigua, de delegació d'atribucions en matèria d'indemnitzacions per raó del servici establides en el Decret 24/1997, d'11 de febrer, del Consell. [2013/2112]  
Per Decret 19/2012, de 7 de desembre, del President de la Generalitat, es determinen les conselleries en què s'organitza l'Administració de la Generalitat, i la de Presidència i Agricultura, Pesca, Alimentació i Aigua és una que forma part de la nostra Administració autonòmica.   
  
El Decret 187/2012, de 21 de desembre, del Consell, va establir l'estructura orgànica i funcional de la Conselleria de Presidència i Agricultura, Pesca, Alimentació i Aigua, i va establir en l'article 45 que la Subsecretaria assumix les competències establides en l'article 69 de la Llei del Consell respecte a la Presidència de la Generalitat i la Conselleria de Presidència i Agricultura, Pesca, Alimentació i Aigua.  
  
Per tal de dotar de major agilitat la gestió dels assumptes la competència dels quals té assignada la Subsecretaria de la Conselleria de Presidència i Agricultura, Pesca, Alimentació i Aigua, i d'acord amb el principi d'eficàcia que regix l'actuació de les administracions públiques, es considera oportú delegar per a determinades atribucions els distints òrgans de la Conselleria.   
El Decret 24/1997, d'11 de febrer, del Consell, sobre indemnitzacions per raó del servici i gratificacions per servicis extraordinaris (DOCV 2931, 17.02.1997) establix en l'article 11 que l'autorització de les comissions de servici amb dret a indemnització, així com la verificació de la seua realització, correspon als subsecretaris, secretaris generals i directors generals, en funció de la dependència del comissionat.  
  
De conformitat amb allò que disposen l'article 63 de la Llei del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar la persona titular de la Secretaria General Administrativa per a l'autorització de les comissions de servici amb dret a indemnització, que estiguen referides a comissionats que depenguen de la Subsecretaria de la Conselleria de Presidència i Agricultura, Pesca, Alimentació i Aigua, així com la verificació de la seua realització.  
  
Segon  
Delegar les persones titulars de les direccions territorials per a l'autorització de les comissions de servici amb dret a indemnització, que estiguen referides tant a comissionats que depenguen de la respectiva direcció territorial, com a comissionats de les oficines comarcals d'Agricultura, Pesca, Alimentació i Aigua (OCAPA) que es troben en l'àmbit territorial.  
  
Tercer  
Esta delegació d'atribucions podrà ser revocada en qualsevol moment per l'òrgan delegatori, de conformitat amb el que establixen l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les atribucions delegades en la present resolució podran ser avocades, en els termes i amb els requisits que establix l'article 14 d'esta última norma.  
  
  
Quart  
En tots aquells supòsits en què es faça ús de la present delegació, haurà de fer-se constar expressament esta circumstància en la resolució o l'acte que s'adopte, i es consideraran dictats per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Quint  
Esta resolució produirà efectes de l'endemà de la seua publicació en el Diari Oficial de la Comunitat Valenciana.  
  
València, 25 de febrer de 2013.- El subsecretari de la Conselleria de Presidència i Agricultura, Pesca, Alimentació i Aigua: Jesús Marí Farinós.